СКУПШТИНА ОПШТИНЕ БЛАЦЕ - КОМИСИЈА ЗА СПРОВОЂЕЊЕ ЈАВНОГ КОНКУРСА ЗА ИЗБОР ДИРЕКТОРА У ЈАВНИМ ПРЕДУЗЕЋИМА, на основу члана 37. и 39. Закона о јавним предузећима („Службени гласник Републике Србије“, број 15/16), а у вези са чланом 30. и 39. Закона о туризму („Службени гласник Републике Србије“, број 36/09, 88/10, 99/11 - други закон, 93/2012 и 84/2015) и у вези са чланом 18. и 19. Закона о јавним службама („Службени гласник Републике Србије“, број 42/91, 71/94, 79/2005 - други закон, 81/2005 - исправка другог закона, 83/2005 - исправка другог закона и 83/2014 - други закон), члана 23. Одлуке о оснивању Туристичке организације „Блаце“, са седиштем у Блацу („Службени лист општине Блаце“, број 13/16), члана 41. Статута општине Блаце („Службени лист општине Блаце“, број 7/08, 8/13, 1/15, 9/15 и 1/16) и Одлуке Скупштине општине Блаце о спровођењу јавног конкурса број I-119-2335/17 од 17.12.2017. године,  

Оглашава јавни конкурс
За избор кандидата за именовање директора Туристичке организације „Блаце“, са седиштем у Блацу.

Подаци о Туристичкој организацији „Блаце“:

Туристичка организација „Блаце“, са седиштем у Блацу, улица Вука Караџића бб, 18420 Блаце, матични број: 17898892, ПИБ 109865687.
Подаци о радном месту:

Директор Туристичке организације „Блаце“, са седиштем у Блацу.

Поред општих услова прописаних Законом, за директора Туристичке организације „Блаце“, са седиштем у Блацу, може бити именовано лице које испуњава следеће услове - услове за именовање директора туристичке организације и које поседује:
1) стечено високо образовање на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;

2) радно искуство од четири године, од чега најмање две године на руководећим пословима;

3) активно знање страног језика који je обухваћен наставним планом и програмом министарства надлежног за послове просвете;
4)  поседовање организаторских способности;

5)  познавање рада на рачунару;

6)  да нема законских сметњи за његово именовање.
Стручна оспособљеност, знања и вештине оцењиваће се доказним средствима која су  подобна да се из њих добије сазнање које се очекује.
Директор се именује на период од четири године.

Место рада: Блаце, 18420 Блаце, улица Вука Караџића бб.

Рок у коме се подносе пријаве:

Рок за подношење пријава је 30 дана и почиње да тече наредног дана од дана објављивања конкурса у „Службеном гласнику Републике Србије“.

Пријава на јавни конкурс садржи: име и презиме кандидата, датум и место рођења, адресу становања и податке о доказима о испуњавању услова за именовање директора који се прилажу уз пријаву.

Лице задужено за давање обавештења у вези са јавним конкурсом је Јасмина Лапчевић, секретар Скупштине општине Блаце, контакт телефон 027/371-110.

Адреса на коју се пријаве подносе:

Пријаве са потребним доказима о испуњавању предвиђених услова из јавног конкурса достављају се Комисији за спровођење јавног конкурса за избор директора у јавним предузећима, на адресу: Општина Блаце, улица Карађорђева број 4, 18420 Блаце, са назнаком „За јавни конкурс за избор кандидата за именовање директора Туристичке организације „Блаце“, са седиштем у Блацу.

Подаци о доказима који се прилажу уз пријаву:

-доказ о стручној спреми, 

-извод из матичне књиге рођених, 
-извод из књиге држављана Републике Србије, 

-доказ о неосуђиваности,

-доказ о радном искуству,

-очитана лична карта,

-кратка биографија кандидата.

Сви докази прилажу се у оригиналу или фотокопији која је оверена од стране надлежног органа.

Неблаговременe, неразумљиве и пријаве уз које нису приложени сви потребни докази, Комисија одбацује закључком против кога није допуштена посебна жалба.

Оглас о јавном конкурсу оглашава се у „Службеном гласнику Републике Србије“, у дневном листу „Данас“ и на званичној интернет страници Општине Блаце.

Број: I-119-2335/2017-1
У Блацу, дана 22.12.2017. године

СКУПШТИНА ОПШТИНЕ БЛАЦЕ

КОМИСИЈА ЗА СПРОВОЂЕЊЕ ЈАВНОГ КОНКУРСА

 ЗА ИЗБОР ДИРЕКТОРА У ЈАВНИМ ПРЕДУЗЕЋИМА

